Camille, kultaseni.
Pidä silmäsi auki!
Camille, pidä silmäsi auki.
Nostakaa hänet hitaasti ylös.
Annoitko hänen juoda viiniä? Oman tyttäresi!
Camille!
- Odota. Hei. - Häivy täältä!
Anteeksi.
Olemme perillä.
- Kiitos. Hei. - Nauttikaa olostanne. Hei.
Päivää.
Camille Léger.
Oletteko Philippe Chassangre?
Etkö muista minua?
Vietit kesäsi täällä kymmenvuotiaaksi asti.
Tiedän, mutten muista paljoa siltä ajalta.
Kiitos majapaikasta.
Siitä on varmasti vaivaa, kun on paljon tekemistä.
Sitä sanotaan sadonkorjuuksi.
Eikä nyt ole hyvä aika vaan huonoin mahdollinen.
En ehdi huolehtia sinusta.
Selvä. Kuka sitten ehtii?
Poikani Thomas. Hän on enologian professori.
Minä muistan. Hän oli minua isompi.
Yritä päättää.
Muistatko vai et?
Vien sinut huoneeseesi.
Tämä oli huoneesi, kun olit pieni.
Huoneeni Japanissa oli tosi pieni.
Muistan tämän olleen tosi iso, eikä se ole.
Hassua, miten muisti voi...
Selvä.
Kiitos.
Camille, isäsi odottaa.
Selvä, tulossa.
- Mitä te teette? - Ei kuulu sinulle.
Camille!
Ei kuulu sinulle!
Camille?
Oletko kunnossa?
Thomas.
Ai, niin!
Anteeksi. Varmaan aikaeroväsymystä.
Niin. Siitä on aikaa.
- Kyllä. - Olisin tunnistanut sinut.
Kaikki hyvin? Ei kai isä ollut liian tyly?
Hän oli -
hurmaava.
Hurmaavako?
- Ei. - Niin.
Tule, esittelen paikat.
Nämä ovat Châteauneuf-du-Papen maita.
Ja tuolla on Gigondas.
Ja vielä kauempana Vinsobres.
Mitä?
- Muistan sinut oikein hyvin. - Niinkö?
Piti huolehtia sinusta, mutta hätistit minut aina pois.
Menit joka aamu viinitarhaan.
Maistoit rypälettä, otit vakavan ilmeen ja kerroit, oliko se valmis kerättäväksi.
Arvasit kaiken oikein: guavan, hasselpähkinän, seljanmarjan ja fenkolin.
Saatoit leikkiä sitä leikkiä tuntikausia.
Et koskaan lopettanut.
Koska pystyit myös...
Odota! Lopeta!
Tiedän, miksi en muista tätä aikaa elämästäni.
Koska olin ärsyttävä.
En halua kuulla siitä. Nolostun siitä.
Älä suotta.
Se oli kiehtovaa.
Ajattelin, että sinulla on supervoimia.
Tämä on käymiskellari.
Siellä taika tapahtuu.
Ensimmäiset aromit ilmestyvät täällä.
Jos sanon sinulle,
vadelmaa, kirsikkaa, luumua, tonkapapuja ja raakaa punajuurta,
sanoisit tietenkin merlot.
Viinin arvaamisen luullaan olevan taikaa, muttei siinä ole taikaa.
Se on vain työtä, paljon työtä.
Makuaisti on lihas.
Kun sitä harjoittaa, se tunnistaa kaikki viinin antamat vihjeet.
Mutta tiedät sen jo, koska sinulla on lahja.
Pelkään tuottavani pettymyksen.
Et varmasti tuota.
Tule.
Ennen viinin pullotusta säilömme sitä tammitynnyreissä 10 tai 20 kuukautta.
Vuosikerrasta riippuen.
Tämä oli äitini lempipaikka.
En tiennyt.
Se on elämää.
Olen pahoillani isästäsi.
Se on elämää.
On aika näyttää sinulle kidutushuone.
Kidutushuoneko? Selvä.
Täällä on kaikki tarvittava teorian työstämiseen -
ja käytännön myös.
Kolmen viikon päästä joudut osaamaan ulkoa -
rypälelaadut, viinitilat, vuosikerrat ja myös maistamaan viiniä.
Onko selvä?
Entä Tokion ensimmäinen koe?
Voitko kuvailla maistamasi viinin?
Se oli punaviiniä.
Selvä. No, se on alku.
Oliko muuta?
Siinä kaikki.
Olen tosissani.
Kuule, pitää kertoa sinulle.
Suhteeni viiniin on monimutkainen.
Tietenkin, isäsi takia.
Mutta älä aseta itsellesi paineita.
Kukaan ei pyydä sinua korvaamaan eikä seuraamaan häntä. Ei kukaan.
Mitä tarkoitat monimutkaisella?
Kuukausi sitten -
isäsi soitti ja kertoi tekevänsä kuolemaa.
Hän pyysi palvelusta.
Hän oli kuin veli minulle, joten en voinut kieltäytyä.
Hän pyysi petraamaan tietojasi.
Petraamaan.
Kysyin tietojesi tasosta. Hän sanoi, että luultavasti oikein hyvä.
Mitä teen kanssasi?
Isä.
Hra Chassangre.
Ymmärrän turhautumisenne,
mutta olen vielä turhautuneempi.
Olen syönyt riisiä ja herneitä joka aterialla 20 vuotta.
Muuten sairastun.
En voi juoda tippaakaan alkoholia pyörtymättä, ja se on isän syytä.
Hän jätti minulle viestin, että uskoo minuun.
Että pystyn tähän. En edes tiedä, miksi uskoin häntä.
Nyt kysymys kuuluu, voitteko auttaa minua vai ette.
TOKIO
Hra Tomine, olette myöhässä.
Anteeksi.
Ei haaskata aikaa.
Kuten tiedätte, etsimme konsultoivaa enologia,
joka ohjaa ja neuvoo meitä, kansainväliselle osuuskuntayhtiöllemme.
Luimme raportin ehdotuksistanne suurella mielenkiinnolla.
Olemme vaikuttuneita.
Eikä unohdeta, että itse Alexandre Léger suositteli teitä.
Hänen kuolemansa on iso menetys enologialle.
Kyllä.
Otan osaa.
Kuitenkin -
meitä huolestuttaa, ettei teillä ehkä ole työhön vaadittavaa kokemusta.
Teillä ei näytä olevan vielä asiakkaita, joihin voisimme viitata.
Perustin juuri oman yhtiön. Voitte halutessanne olla ensimmäinen asiakkaani.
Toki.
Teidän on syytä tietää, että osuuskuntamme jäsenet -
haluaisivat mieluummin kokeneen konsultin.
Onko koetta, vai pitäisikö lähteä, koska en ole riittävän vanha?
- On kyllä koe, mutta... - Antakaa minun suorittaa se.
Kiitos.
Tunnistakaa tämä viini parhaan kykynne mukaan.
Tämä on vanhan maailman viini. Bordeaux.
Pääosin Merlot'ta?
Kyllä ja noin 15-20 prosenttia Cabernet Sauvignonia.
Le Puy. 2014.
Ei, 2017.
Cuvée.
Barthélémy.
Eli Côtes de Francs, Château Le Puy, Cuvée Barthélémy, 2017.
Se on oikein.
Muttette kuvaillut viiniä.
Ette pyytäneet.
Kutsuitte äitini. Saanko kysyä syytä?
Ei olisi tarvinnut, jos olisit vastannut viesteihini.
Niin, mutta olisit nalkuttanut.
Hänellä on oikeus tietää, mitä teet.
Olet edes sen velkaa hänelle.
Päätittekö auttaa minua?
Kyllä.
Yhdellä ehdolla.
Haluaako kukaan kahvia?
Kyllä.
Tapailetko jotakuta?
En.
- Entä sinä? - En.
Viihdyn yksin.
En odottanut tätä, mutta kiva nähdä sinua taas.
Samoin.
Kamalaa, mihin hän pakottaa Camillen.
Camillelta puuttuu itseluottamusta. Tämä tuhoaa hänet.
Ei, Marianne.
Et ymmärrä häntä, mutta hän rakasti tytärtään.
Sanotko sitä rakkaudeksi? Hän ajatteli vain itseään ja viiniään.
Oletko yhä sitä mieltä?
Yhä vihainen hänelle. Se on varmasti uuvuttavaa. Mutta...
Alexandre on kuollut, Marianne.
Hän on kuollut.
Tässä ovat tavallisen potilaan aivot.
Näettekö tämän punaisen alueen tässä?
Se on mantelitumake, tunteiden paikka.
Tässä tapauksessa potilas pelkää magneettikuvausta ja on hermostunut,
mikä on varsin normaalia.
Pyysin häntä syömään palan suklaata.
Kaksi aluetta aktivoituu.
Ensimmäinen on aivoturso, joka on muistikeskus.
Se tunnistaa maun ja lähettää tiedon mantelitumakkeelle,
joka yhdistää suklaan mielihyvään.
Tässä on Camillen aivojen magneettikuva.
Annoin hänellekin suklaata.
Huomasin kaksi asiaa.
Ensimmäisenä muistissasi on epätavallisen paljon aktiviteettia.
Synapsien yhteyksien määrä -
makuaistitoiminnon aktivoiduttua on poikkeuksellinen.
En ole nähnyt mitään tällaista. Se on upeaa.
Vähemmän upeaa -
on tämä.
Näettekö punaisen ja violetin?
Se on inhotusta sekoitettuna pelkoon.
Tunnistit suklaan ja lähetit tiedon mantelitumakkeeseen,
mutta se hylättiin rajusti.
Yritin uudestaan muilla voimakkaan makuisilla ruoilla,
ja tulokset olivat täsmälleen samat.
Annoin sinulle jopa hieman alkoholipitoista liuosta,
ja sitten...
Mitä tämä tarkalleen tarkoittaa?
Se tarkoittaa tarkemmin, että aivosi reagoivat näin,
koska koit trauman nuorempana.
Makuun liittyvän trauman.
Luultavasti alkoholiin.
Onko tässä... Onko tässä järkeä?
Onko tässä järkeä?
Camillen isä...
Sanotaan, että Camille joutui sairaalaan.
Ymmärrän.
Jatkan tutkimusta.
Mutta voin sanoa jo, että vaikka tilasi on psykosomaattinen,
se voi vaarantaa terveytesi.
Valitettavasti niin kauan kuin traumaa ei ole hoidettu,
suosittelen, että keskeytät viinikoulutuksesi.
Olen pahoillani.
Clement, myös sisältä.
Pitää lähteä aikaisin aamulla.
- Halusin hyvästellä. - Selvä. Hyvästi!
Mikä teitä vaivaa?
Se on syvältä. Kaikki miljoonat luisuvat käsistäsi.
Kiittämätön pikku kakara.
Kaikella kunnioituksella, haistakaa paska! Mitä tiedätte minusta?
Tiedän riittävästi.
Alexandre oli ystäväni.
Niin varmasti.
Hän ei tuntenut minua. Eikä välittänyt paskaakaan minusta.
Ei, isäsi jumaloi sinua.
Hän murtui, kun te kaksi lähditte!
En kuullut hänestä 20 vuoteen, mutta hän murtui. Joo!
Hän yritti ottaa useasti yhteyttä, mutta Marianne esti.
Kun olin pikkutyttö, selvä. Entä myöhemmin?
Hän olisi löytänyt puhelinnumeroni ja meilini.
Kirjoitin kirjan. Hän olisi löytänyt keinon.
Entä sinä? Lähetit hänelle meilin 10 vuotta sitten.
Hän laittoi lukemaan sen!
Minkä meilin?
Voilà.
"Camille Légeriltä Alexandre Légerille. 6.9.2010, Pariisissa.
Kesti hetken kirjoittaa.
Ajatukseni ovat selvät ja sydämeni oikeassa paikassa.
En kirjoita vihaisena enkä kaunaisena. Voin hyvin. Täytän pian 18 vuotta."
En kirjoittanut tätä.
Meiliosoite ei ole minun. En ymmärrä.
"Olen elänyt yli puolet elämästäni ilman sinua.
Tajuan, etten kaipaa sinua.
Yrität kai ottaa minuun yhteyttä joskus.
Sanot haluavasi hyvittää menetetyn ajan ja ettei ole myöhäistä.
Kerron sinulle tämän.
Menetettyä aikaa ei voi hyvittää.
En halua kuulla sinusta enää. En vastaa puheluihisi enkä kirjeisiisi.
Mitä minuun tulee, minulla ei ole enää isää. Camille."
Luin meilisi Alexandrelle.
Isälleni. Meilin, jonka lähetit juuri ennen 18-vuotispäivääni.
- Camille. - Äiti.
Lähdet täältä huomenna.
Yksin. Ilman minua.
Miltä tuntuu?
Joltain petetyn ja murtuneen väliltä.
Ymmärrän.
Minä en lopeta.
En todellakaan.
Jos et halua jatkaa, ymmärrän. Olen kusessa mutta ymmärrän.
Totta kai minä autan sinua.
Mutta jos et voi maistaa alkoholia, miten se toimii?
Mietin sitä koko yön. Minulla on varasuunnitelma.
Luin, että ihmisellä on nenässä lähes 400 aistinsolua,
jotka tunnistavat yli 100 000 eri tuoksua.
100 000.
Aliarvioimme hajuaistimme,
mutta kun haistamme jotain, emme unohda sitä.
Jos en siis pääse ovesta, menen ikkunasta.
VIININ TUOKSU
Tässä laatikossa on 54 aromia.
Kaikki löytyvät viinistä.
Hedelmäinen aromi, kukikas, yrttinen, paahdettu ja jopa eläinsävyjä.
Eläinsävyjäkö?
Kuten märkä koira?
Ei, ennemminkin riista, nahka tai myski.
Selvä.
Valmiina?
Onko tuo tarpeen?
Ikkunasta pääsee vain side silmillä.
Älä huoli, ei se satu.
Valmiina?
Päärynä?
Ei.
Omena.
Ei.
- Onko se edes hedelmä? - Yhä ei.
- Voi hitto. - Camille.
Se on jo muistissasi.
Pitää vain yhdistää se.
Muistissa.
Järjestä asiat.
Täällä.
Kysy ensin itseltäsi,
onko se hedelmä, kukka vai kasvi.
Mauste? Puumainen? Paahdettu? Onko se mineraali?
Muodosta luokkia, alaluokkia ja tarpeen vaatiessa alaluokkien alaluokkia.
Kun kaikki on muistissa siististi, se on helppo löytää taas. Ymmärrätkö?
Kyllä, isi.
Camille? Oletko kunnossa?
Haluan haistaa taas.
Esitä itsellesi oikeat kysymykset.
Onko se makea?
Suolainen?
Katkera?
Umami?
Hapan?
Vai yhdistelmä?
Se on makea,
mutta samaan aikaan -
en pidä siitä.
Se on kuiva ja karkea. Se on kova.
Se on katkera.
Siinä se. Se on katkera.
Katkera ja makea. Siinä on sokeria.
Ei hedelmä vaan kasvi.
Lakritsi.
- Lakritsi? - Sitä se on.
Uudestaan.
Kvitteni?
Jep.
Manteli?
Jasmiini?
- Kyllä. - Mustaherukka.
Sahrami.
Hunaja.
Hasselpähkinä. Paahdettu.
Nahka. Niitetty heinä.
Paahdettu leipä.
Tumma suklaa.
Mänty.
Ja viimeinen.
Vihreä paprika?
Bravo.
Minä onnistuin!
Kuukauden päästä on hääpäivämme.
Haluan, että menemme kahden hyvään ravintolaan.
Halusin yllättää sinut.
Mutta kalenterisi on aina täynnä.
Etkä myöskään pidä yllätyksistä.
Lisään sen kalenteriini.
Nähdään illalla.
Isänne haluaa nähdä teidät.
Miltä tämä saa meidät näyttämään?
Jos Issei jatkaa ulkomaalaisen omaisuuden jahtaamista,
mitä tapahtuu...
VUOSISADAN TAISTELU PERINNÖSTÄ
...maineellemme?
Issei on ainoa perillisesi.
Minä puhun hänelle.
Ei.
Minä teen sen.
No! Nyt siirrytään vakaviin asioihin.
Tämän sisältö vastaa viinilasillista.
Se on kuin pullonäyte.
Tietenkin maku ja tuoksut ovat samoja.
Se on upeaa meille.
Voit haistaa kaikenlaisia viinejä.
Se kaikki on hänen ansiotaan. Camille, tämä on Juliette.
- Kiva tavata. - Kiva tavata.
Kiinanmatkallaan hän kävi SIALissa Shanghaissa.
Viinintuottajat antoivat sinulle... Kuinka monta?
400 näytettä.
Thomas listasi kaiken tarvitsemansa. Sain kaiken pyytämäsi.
Minun piti mennä Julietten kanssa, mutta menemme joskus toiste.
Tietenkin.
Juliette on myyntijohtajamme. Hän vie viiniämme ympäri maailmaa.
Hän puhuu seitsemää kieltä, myös mandariinia ja kantoninkiinaa.
Seitsemää kieltä. Käytännöllistä.
Hän liioittelee.
Puhun kuutta kieltä aika hyvin.
Ja pärjään venäjäksi.
Meneekö hyvin? Thomasin mukaan nenäsi on uskomaton.
Ei sitä voi sanoa.
Hän liioittelee. Se on kuin venäjä sinulle. Minä pärjään.
Ei. Hänellä on aito kyky.
Hänen nenänsä on uskomaton. Ihan totta.
Odotan innolla sen näkemistä.
Saanko minä?
Hyvä.
Aloitamme helpoimmasta.
Rypälelajikeviinistä.
Kiitos.
Ensin viini arvioidaan katsomalla.
Se laitetaan valkoisen pinnan eteen, kuten tämä lautasliina.
Katsotaan väriä, joka antaa vihjeen iästä.
Malvasta violettiin merkitsee nuorta viiniä.
Tummanpunainen tai porkkanaan vivahtava kirsikanpunainen viini -
on elinkaarensa huipulla.
Kurpitsan tai kaakaon värinen viini on vanhaa. Ehkä liian vanhaa.
No?
Violetti tai kirsikanpunainen.
Violetti?
Eli nuori viini?
Kysy nyt itseltäsi värin vahvuudesta.
Himmeä viittaa kevyeen ja hienovaraiseen viiniin -
viileästä ilmastosta lyhyellä maseroinnilla.
Jos väri on vahva, viini on ryhdikäs,
auringon alla kasvatettu tai pitkään kypsytetty.
Ei kovin vahva väri.
Kevyt viini?
Jos saan neuvoa.
Rypälelajikeviinin etu on, että se on kasvualueelleen tyypillinen.
Yhdellä rypälelajilla -
vuosikerran tuntomerkkien haistaminen on helpompaa.
On helpompaa huomata maantieteellinen sijainti.
Jep. Täsmälleen. Kiitos.
Kyllä, kiitos.
Ja nyt tuoksu.
Teemme tämän kolmessa vaiheessa.
Yksi, ensimmäinen tuoksu.
Viinin aromit siepataan levossa.
Kaksi, sen annetaan hengittää.
Se herätetään, jotta se voi vapauttaa arominsa.
Kolme, sitä haistetaan taas.
Ja tuoksu osuu.
Sieltä nousee yllättäviä aromeja.
Siitä vain.
Camille!
Oletko kunnossa?
Olit melkein minuutin silmät kiinni ja liikkumatta.
Oletko kunnossa?
Olen.
Näitkö jotain?
En mitään. En yhtään mitään.
Anteeksi.
Se riittää tältä päivältä.
No?
En onnistu ikinä.
Mikään ei tule läpi. Liekö alkoholin huuruista -
- tai mistä, mutta... - Alkoholin huuruista?
Hyvin kauan sitten Rhône virtasi täällä.
Sen voima irrotti kiviä Alpeilta ja toi ne tasangolle.
Virta kiillotti kiviä, ja tämä on tulos.
Tässä. Kosketa sen alapuolta.
- Se on kuuma. - Tietenkin.
Kivet imevät auringon lämpöä koko päivän -
ja välittävät sen viiniköynnösten juureen yöllä.
Näiden pyöreiden kivien ansiosta viinimme on sitä, mitä se on.
Viini sairastuttaa sinut lapsuutesi kokemuksen takia.
Sinun pitää nähdä alkoholia pidemmälle.
Viini on...
Se on maa, taivas ja ihmiset.
Viini on luonto.
Luonto.
Tuletko sinä?
- Tekemään mitä? - Ajelulle.
Voit pudottaa tuon.
Minne?
Näet sitten.
Oikeastiko?
Alexandre halusi tietää rajasi.
Aloit saada päänsärkyä, nenäverenvuotoa ja muistin menetystä.
Lisäksi siihen aikaan vanhempiesi välit eivät olleet hyvät.
Marianne vaati häntä lopettamaan sen, mitä hän teki kanssasi,
mutta isäsi halusi kostaa maailmalle.
Tiesitkö tästä?
Että hän pakotti juomaan.
En. Kukaan ei tiennyt.
Paitsi sinä ja hän. Hän ei puhunut minulle mitään.
Tiedän vain, ettei isäsi olisi satuttanut sinua.
Ei ikinä.
En muista mitään.
Tämä viini on noilta viinitarhoilta. Tämä maa kasvatti sen.
Haista.
Löydätkö hallitsevan aromin?
Etkö?
Ei se ole tärkeää.
Se tulee vielä.
Jokin osuu yhteen.
Kävele nyt viiniköynnösten läpi.
Hengitä, maista ja nauti.
Kävele köynnösten läpi.
Mene nyt.
Tämä viini tehtiin eilen illalla maistamistasi rypäleistä.
Yritä tunnistaa ainakin yksi aromi.
Hallitseva aromi on persikka.
Thomas, kerro, mitä haistat.
Persikkaa, marsipaania, hasselpähkinää,
orapihlajaa, sieniä ja sammalta.
- Saniaista. - Saniaista.
Hitto, sain yhden.
Tätä oli Tokiossa maistamassani viinissä.
Saniaista.
Oletko varma?
Kissani on sairas. Pitää mennä eläinlääkäriin...
Beranger International soitti. Se ei onnistunut.
Paketti on saapunut.
Casablancan laaksossa puhaltaa aamutuuli Tyyneltämereltä.
Haistan myös munankuoren.
Maapohja siellä on täynnä kalkkikiveä.
Isoisä.
Mitä tämä on?
Viinitilojen maata eri puolilta maailmaa.
Matkusteleva ystäväni lähetti ne minulle.
Issei,
olemme antaneet sinulle aikaa kulkea ympäriinsä,
mutta tämä hökkeli heijastaa säälittävää kunnianhimoasi.
Haluan sinun ilmoittavan julkisesti,
että jäät pois siitä kilpailusta.
Ja lopetat tämän kaiken.
Sitten puhumme tulevaisuudestasi.
Kyllä, isoisä.
2 VIIKKOA MYÖHEMMIN
Yllätyskoe? On hieman aikaista.
Thomas kertoi, että olet edistynyt valtavasti.
Haluan nähdä, tunnistatko viinin kasvualueen -
pelkällä hajuaistilla.
Haluatko yrittää?
Hyvä on.
No niin.
Väri on tumma ja vahva, melkein läpikuultamaton.
Merkittäviä muutoksia.
Noin 20 vuotta vanhaa.
Viinitipat ovat raskaita ja hitaita.
Aurinkoinen viinisato.
Etelästä tai hyvin aurinkoinen vuosi.
Lämmin ja täyteläinen viini.
Ensimmäinen tuoksu.
Kypsiä punaisia marjoja.
Lakritsia.
Kaakaota.
Ilmaaminen.
Anteeksi. Ajattelen ääneen.
Toinen haistaminen.
Vadelmaa ja karhunvatukkaa.
Tupakkaa myös.
Kuolleita lehtiä ja jotain mineraalia.
Savea.
Kuuma, raskas ja voimakas.
Riojaa?
- Ei. - Eikö?
Ei.
Mutta kuuntele.
On ihme, mihin olet pystynyt kolmessa viikossa.
Olen sanaton.
Pelkällä hajuaistillasi olet parempi kuin 99 % ihmisistä.
Mutta se ei riitä.
Hyvä sommelier erottaa kaksi viiniä,
joiden välissä on vain aita.
Et saa ikinä sitä taitoa tällä tavalla.
Et ikinä.
Saanko yrittää taas?
Toki.
Onnistuiko?
Burgundia?
Kerro sinä.
Valmiina?
Älä niele sitä.
Sylje ja huuhtele suusi.
Mitä näit?
Tunsin...
Se oli kuin liitua.
Ja hyvin kylmää.
No, sitten,
Burgundia vai ei?
Kyllä, se muistuttaa taannoista burgundia.
Mitä niistä?
Beaune Clos des Mouches, Maison Drouhin, -95.
Olinko oikeassa?
Et.
Se ei ole Côte de Beaune vaan Hautes-Côtes de Beaune.
Jayer-Gillesin viinitila.
Katso minua, kun puhun.
Harmi.
Melkein onnistuit.
Kuten olen sanonut, melkein on häviäjien sana.
Isi,
milloin voin juoda?
Oikeasti.
Eräänä päivänä.
Muttet aivan vielä.
Toinen kierros?
Uskomatonta. Tiesin sen! Se ei ole mahdollista!
Odota tässä. Palaan pian.
Kielsin tulemasta, kun teemme töitä.
Töitä? Mitä tämä paska on?
Mitä? Mikä on ongelma?
- Hän on vain kahdeksan. - Entä sitten?
- Hän saa päänsärkyä ja nenäverenvuotoa. - Mistä tiedät yhteyden?
Tietenkin on yhteys!
Ei se ollut hänen syytään.
Kaikki nämä vuodet se johtui minusta.
Vain minusta.
Ei.
Hitto, onpa se hyvää!
PERUSTUU TADASHI AGIN JA SHU OKIMOTON MANGAAN KAMI NO SHIZUKU.
Tekstitys: Jari Vikström